ઇસ્પાત એટલે સ્ટીલ અને લોઢું. તેને મજબૂત માનવામાં આવે છે. પરંતુ તેનાં કરતાં બસો ગણું મજબૂત કાંઇક છે! આપણા વાળ કેટલા પાતળા છે? એ વાળથી દોઢ લાખ ગણું પાતળું પણ કાંઇક છે! જી હા, આ હકીકત છે, કલ્પના નથી. તેને તમારે જેમ વાળવું હોય તેમ આરામથી વાળી શકો. તેની ફિલ્મ (પટ્ટી) એટલી તો પાતળી છે કે પહેલી નજરે તો દેખાય પણ નહીં! તેનો આકાર મધમાખીના મધપૂડામાં જોવા મળતાં ષટકોણ જાળાં જેવો છે. તે એક અણુ જેટલા જાડા કાર્બન એટમ્સનો ઘન પદાર્થ છે. પણ તે છે શું? ચાલો આપણે તે અજાયબ ચમત્કારિક પદાર્થ વિષે જાણીએ. કાળા સીસાને આપણે ગ્રેફાઈટ કહીએ છીએ અને તેમાંથી જ બને છે આ ચમત્કારિક પદાર્થ ગ્રેફીન!